stanford-oval/wikipedia huggingface dataset:
Frédéric Hantz

| 0 | 1 | 2 |
| --- | --- | --- |

Henkilötiedot
Koko nimi: Frédéric Hantz
Syntymäaika: 30. toukokuuta 1966 (ikä 58)
Syntymäpaikka: Rodez, Aveyron, Ranska
Seura
Seura: -
Tehtävä: Päävalmentaja
Seurat
| Vuodet | Seura | O (M) |
| 1980–1987 1987–1988 1988–1989 1989–1992 1992–1993 1993–1995 1995–1997 |  Rodez AF  Aurillac FCA  Clermont Foot  FC Istres  FC Metz  OGC Nice  Chamois Niortais FC |   |
Valmennusura
1998–2001 2002–2004 2004–2007 2007 2008–2009 2010–2014 2016–2017 2017–2018:  Rodez AF  ESA Brive  Le Mans UC  FC Sochaux  Le Havre AC  SC Bastia  Montpellier HSC  FC Metz
 Seurajoukkueuran tilastot kattavat vain kansalliset sarjat.
Frédéric Hantz (s. 30. toukokuuta 1966) on ranskalainen jalkapallovalmentaja ja entinen pelaaja.
Ura pelaajana

Hantz pelasi urallaan useissa ranskalaisseuroissa, pääasiassa toiseksi korkeimmalla sarjatasolla. Pelaajuran suurimmaksi saavutukseksi jäi Ligue 2:n voitto kaudelta 1993/94 OGC Nicen riveissä. Hän pelasi pääsarjatasolla myös FC Metzissä kaudella 1992/93.
Ura valmentajana > Meriitit valmentajana

Ligue 2: 2012
Championnat National: 2011
UNFP:n vuoden valmentaja Ligue 2:ssa: 2012
Aiheesta muualla

Portrait Hantz
| 0 | 1 | 2 |
| --- | --- | --- |
| Edeltäjä: Bernard Casoni | UNFP:n Vuoden valmentaja Ligue 2:ssä 2012 | Seuraaja: Jocelyn Gourvennec |
| 0 | 1 | 2 |
| --- | --- | --- |
| Edeltäjä: Daniel Jeandupeux | Le Mans UC:n päävalmentaja 12/2004–2007 | Seuraaja: Rudi Garcia |
| 0 | 1 | 2 |
| --- | --- | --- |
| Edeltäjä: Alain Perrin | FC Sochaux'n päävalmentaja 6–12/2007 | Seuraaja: Francis Gillot |
| 0 | 1 | 2 |
| --- | --- | --- |
| Edeltäjä: Jean-Marc Nobilo | Le Havre AC:n päävalmentaja 12/2008–2009 | Seuraaja: Cédric Daury |
| 0 | 1 | 2 |
| --- | --- | --- |
| Edeltäjä: Faruk Hadžibegić | SC Bastian päävalmentaja 2010–2014 | Seuraaja: Claude Makélélé |
| 0 | 1 | 2 |
| --- | --- | --- |
| Edeltäjä: Pascal Baills&Bruno Martini | Montpellier HSC:n päävalmentaja 1/2016–1/2017 | Seuraaja: Jean-Louis Gasset |
| 0 | 1 | 2 |
| --- | --- | --- |
| Edeltäjä: Philippe Hinschberger | FC Metzin päävalmentaja 10/2017–2018 | Seuraaja: Frédéric Antonetti |
Fédération Internationale de Motocyclisme

| Kansainvälinen moottoripyöräliitto> Fédération Internationale de Motocyclisme |
| --- | --- |

Laji:  moottoripyöräily
Tyyppi:  urheilujärjestö
Toimialue:  kansainvälinen
Lyhenne:  FIM
Perustettu:  1904
Sijainti:   Mies, Sveitsi
Presidentti:  Jorge Viegas
Jäsenyydet:  ARISF
Aiheesta muualla
Sivusto
Infobox OKVirheellinen NIMI-arvo: 
Fédération Internationale de Motocyclisme (FIM) on kansainvälinen moottoripyöräilyliitto, jonka päämäja on Geneven lähellä Miesissä, Sveitsissä. Liitto on perustettu 21. joulukuuta 1904 Pariisissa nimellä Fédération Internationale des Clubs Motocyclistes.
FIM hallinnoi useita kansainvälisiä moottoripyöräurheilukilpailuja, joita ovat muun muassa enduro-, motocross-, moottoripyörätrial-, ratamoottoripyöräily-, supermoto-, sähköpyörä-, erämaa-ajo- ja ratakilpailuja (mm. speedway).
FIM edustaa kansallisia liittoja, joita liitossa on 118. Suomalainen jäsenjärjestö on Suomen Moottoriliitto.
Aiheesta muualla

Viralliset kotisivut
Gösta Björklund

Gustav Teofil (Gösta) Björklund (20. syyskuuta 1891 Oulu – 7. maaliskuuta 1967 Turku) oli suomalainen yrittäjä, kauppias ja yritysjohtaja, joka sai kauppaneuvoksen arvonimen.
Björklundin vanhemmat olivat rovasti Isak August Björklund ja Fredrika Mathilda Wichmann ja puoliso vuodesta 1919 Mary Wisén. Arkkitehti, kuvataiteilija Matti Visanti ja kenttäpiispa Johannes Björklund olivat hänen veljiään. Gösta Björklund kävi keskikoulun ja Turun kauppaopiston 1911. Hän oli Paraisten Kalkkivuori Oy:n konttoristi ja kirjeenvaihtaja 1911–1912, Toiminimi Tuomas Laurellin maanviljelyskoneliikkeen tukkuosastonhoitaja Vaasassa 1912–1917, Oy A. Wisén Ab:n konttoripäällikkö, tukkuosaston johtaja, kirjeenvaihtaja ja prokuristi 1917–1925, Suomen Osuuskauppojen Keskuskunnan Kokkolan konttorin rautaosaston hoitaja 1925–1931 ja Turun Rautakauppa Oy:n toimitusjohtaja 1931–1957, johtokunnan jäsen vuodesta 1932 ja omistaja vuodesta 1934. Hänellä oli myös useita luottamustehtäviä. Kauppaneuvoksen arvonimen Björklund sai 1954. Björklund muistetaan myös hänen tekemistään huomattavista lahjoituksista hyväntekeväisyyteen, koulutukseen ja tutkimukseen.
Geoffrey Howe

| Geoffrey Howe |
| --- | --- |
 Geoffrey Howe vuonna 2011.
Yhdistyneen kuningaskunnan varapääministeri
 24.  heinäkuuta 1989 – 1. marraskuuta 1990  
Pääministeri:  Margaret Thatcher
Seuraaja:  Michael Heseltine (1995)
Ulkoasiain- ja kansainyhteisön ministeri
 11. kesäkuuta 1983 – 24. heinäkuuta 1989  
Pääministeri:  Margaret Thatcher
Edeltäjä:  Francis Pym
Seuraaja:  John Major
Valtiovarainministeri
 4. toukokuuta 1979 – 11. kesäkuuta 1983  
Pääministeri:  Margaret Thatcher
Edeltäjä:  Denis Healey
Seuraaja:  Nigel Lawson
Henkilötiedot
Syntynyt: 20. joulukuuta 1926 Port Talbot, Wales
Kuollut: 9. lokakuuta 2015 (88 vuotta) Idlicote, Englanti
Ammatti:  asianajaja
Arvonimi: sir paroni
Puoliso:  Elspeth Howe
Lapset:  3
Tiedot
Puolue:  konservatiivi
Richard Edward Geoffrey Howe, Baron Howe of Aberavon, CH, PC, QC (20. joulukuuta 1926 – 9. lokakuuta 2015), vuoteen 1992 Sir Geoffrey Howe, oli brittiläinen konservatiivipoliitikko. Hän oli Margaret Thatcherin pitkäaikaisin ministeri toimimalla valtiovarainministerinä 1979–1983, ulkoministerinä 1983–1989, varapääministerinä 1989–1990, Lord President of the Council ja alahuoneen johtajana 1989–1990.
Geoffrey Howe osoitti olevansa monipuolinen poliitikko ja uudistuksiin kykenevä valtiovarainministeri.
Lopulta hänet kuitenkin muistetaan parhaiten osasta, jonka hän näytteli, vaikkakin sitä suoraan tarkoittamatta, Margaret Thatcherin kaatamisessa.
Elämäkerta

Geoffrey Howe syntyi Port Talbotissa Walesissä. Hän palveli upseerina Itä-Afrikassa ja meni asepalveluksensa jälkeen Cambridgen Trinity Halliin lukemaan lakia, ja  oli opiskeluaikoinaan Cambridge University Conservative Associationin johdossa. Hän sai lakimiehen oikeudet 1952.
Howe valittiin alahuoneeseen Bebingtonista kaudeksi 1964–1966, Reigatesta 1970–1974 ja Surreyn itäisestä vaalipiiristä 1974–1992. Vuonna 1970 hänet lyötiin ritariksi ja nimitettiin Heathin hallituksen varaoikeusministeriksi (Solicitor General for England and Wales). Vuonna 1972 hänestä tuli ministeri kauppa- ja teollisuusministeriöön, kunnes Työväenpuolue  voitti vaalit maaliskuussa 1974.
Howe pyrki konservatiivipuolueen johtoon 1975, jolloin Margaret Thatcher kuitenkin voitti. Thatcher nimitti hänet valtiovarainministeriksi varjohallitukseensa. Hän kehitti opposition talouspolitiikkaa sen manifestin The Right Approach to the Economy mukaan.
Konservatiivien voitettua vaalit 1979 Howesta itsestään tuli valtiovarainministeri. Hän toimiinsa kuuluivat radikaalit uudistukset verojen siirtämisellä suorasta epäsuoraan verotukseen, valuuttasääntelyn purku ja verovapaiden vyöhykkeiden luominen yrityksille. Vuoden 1983 vaalien jälkeen Thatcher siirsi Howen ulkoministeriksi, jota tointa hän hoiti kuusi vuotta. Howe kehitti vahvan suhteen Yhdysvaltain George Schultzin kanssa, Reaganin ja Thatcherin liiton tavoin. Hänen ministerinkauttaan varjostivat erimielisyydet pääministerin kanssa Etelä-Afrikan ja varsinkin Euroopan yhteisön asioissa. Kesällä 1989 Howe ja valtiovarainministeri Nigel Lawson uhkasivat erota, jos Thatcher vastustaisi Britannian jäsenyyttä Euroopan valuuttajärjestelmässä. Heinäkuussa Howen korvasi ulkoministerinä tuolloin tuntematon John Major ja Howe siirrettiin alahuoneen johtoon. Hänelle tarjottiin myös sisäministerin paikkaa, josta hän kieltäytyi pitäen sitä arvonalennuksena.
Howe erosi hallituksesta 1. marraskuuta 1990 sen jälkeen, kun pääministeri oli Eurooppa-neuvoston kokouksessa ilmoittanut, ettei Britannia koskaan liittyisi euroon. Howe ei vain luopunut tehtävistään alahuoneen johtajana ja varapääministerinä, vaan myös piti niin murskaavan läksiäispuheen alahuoneessa, että myös Thatcherin ura päättyi. Puhe rohkaisi Michael Heseltinen haastamaan Thatcherin puheenjohtajakilpaan, joka johti pääministerin vaihtumiseen.
Howe jätti alahuoneen 1992 ja hän sai elinikäisen aatelisarvon Baron Howe of Aberavon, of Tandridge in the County of Surrey. Hän julkisti muistelmansa Conflict of Loyalty (Macmillan, 1994) pian sen jälkeen.
Ylähuoneessa hän vastusti Työväenpuolueen suunnitelmia muuttaa se vaaleilla valittavaksi.
Godric

Godricia esittävä piirros
Finchalen pyhä Godric (myös Godrick; n. 1070 Walpole, Norfolk – 21. toukokuuta 1170) oli erakoksi vetäytynyt englantilainen kauppias, merimies, pyhiinvaeltaja, homofonisten laulujen säveltäjä ja uskonnollisen runouden kirjoittaja. Häntä alettiin pitää katolisen kirkon piirissä pyhimyksenä, jonka muistopäiväksi omaksuttiin 21. toukokuuta. Godricin erakkoluolan paikalle perustettiin noin vuonna 1196 Finchalen luostari.
Varhaisella iällään Godric ryhtyi kulkukauppiaaksi Lincolnshiressa. Kaupanteko vei hänet Skotlantiin ja Flanderiin. Hän pääsi laivan kapteeniksi ja kahden aluksen osaomistajaksi. Godric teki pyhiinvaellusmatkoja Roomaan, Jerusalemiin ja Santiago de Compostelaan. Merenkulkunsa yhteydessä hän kävi myös Farnesaarilla Lindisfarnen rannikon edustalla. Kyseisellä seudulla oli aikoinaan elänyt erakkona vuonna 687 kuollut pyhä Cuthbert. Cuthbertin esimerkin innoittamana Godric ryhtyi itsekin erakoksi ja asettui noin vuonna 1112 Finchaleen Wearjoen rannalle. Siellä hän vaali äärimmäisen vaatimatonta elämäntapaa.
Godric joutui Finchalessa vaaratilanteisiin tulvan takia ja skotlantilaisten sotilaiden etsiessä aarretta. Hänen luonaan vieraili myös muiden muassa Rievaulx'n Aelred. Hän antoi neuvoa lisäksi Newminsterin pyhälle Robertille, Thomas Becketille ja paavi Aleksanteri III:lle. Godric laati virsiä Neitsyt Marian ja merimiesten suojelupyhimykseksi valitun Nikolaos Ihmeidentekijän ylistykseksi. Hänen väitettiin saavan yliluonnollisia näkyjä, joiden aikana hän vastaanotti kokonaisia lauluja, joihin oli tehty valmiiksi sanat ja musiikki. Godric kirjoitti keskiaikaisella englannin kielellä, ja hänen lyhyt laulunsa "Sainte Nicholaes" on yksi vanhimmista englannin kielellä laadituista. Godricille attribuoituja lauluja ovat myös "Sainte Marie virgine moder", "Kyrieeleyson: Crist and Sainte Marie" ja "Welcume Symond".
Godric sai vanhuutensa päivinä huolenpitoa durhamilaisilta munkeilta. Hänet haudattiin Finchalen St John the Baptist -kappeliin. Godriciin yhdistettyjä yliluonnollisia kykyjä olivat näkyjen saamisen ohella kyvyt parantaa sairaita ja profetoida. Hänen väitettiin kykenevän näkemään satojen tai tuhansien mailien päässä tapahtuvia asioita. Yksi Godriciin yhdistetty ominaisuus oli myös läheinen villien eläinten tuntemus.
Godric kulttuurissa

Finchalen Godricia käsitteli kirjailija Frederick Buechner fiktioteoksessaan Godric (1980), joka eteni vuonna 1981 Pulitzer-finalistiksi.
Godot Engine

| Godot Engine |
| --- | --- |


Luoja:  Juan Linietsky, Ariel Manzur
Kehittäjä:  Godot-yhteisö
Kehityshistoria
Vakaa versio:  4.3 (15. elokuuta 2024)
Kehitystilanne:  aktiivinen
Tiedot
Ohjelmistotyyppi:  Pelimoottori
Alusta:  Android, iOS, Linux, macOS, Windows, HTML5
Lisenssi:  MIT-lisenssi
Aiheesta muualla
Verkkosivusto
Godot Engine on Ariel Manzurin ja Juan Linietskyn luoma pelimoottori. Godot on tarkoitettu 2D- ja 3D-pelien tekoon. Godot Enginessä on oma sisäänrakennettu GDScript-skriptikieli, minkä lisäksi se tukee C#-, C++- ja C-ohjelmointikieliä. Godot Enginessä on myös mahdollista ohjelmoida visuaalisesti. Visuaalinen ohjelmointi poistettiin pelimoottorin versiossa 4.0.
Godot Enginen kehitys alkoi kaupallisena ja suljettuna vuonna 2007, mutta se julkaistiin avoimen lähdekoodin lisenssillä vuonna 2014.
22.6.2016 Mozilla-säätiö lahjoitti 20 000 dollaria Web Sockets-, WebAssembly- ja WebGL 2.0 -ominaisuuksien tuen lisäämiseen.
Käyttökohteet

Action Game Maker on Godotia käyttävä pelinkehitysohjelma.
Fédération Cynologique de Géorgie

Fédération Cynologique de Géorgie (FCG) on georgialainen kenneljärjestö.
Historia ja nykytilanne

FCG perustettiin vuonna 1991. Vuonna 1997 FCI hyväksyi sen sitoumuskumppaniksi, ja vuonna 2001 siitä tuli täysivaltainen jäsen. Perustamisestaan lähtien se on ollut tärkeä osa eurooppalaista koiramaailmaa: sillä on läheisiä suhteita moniin eurooppalaisiin koirajärjestöihin. FCG järjestää säännöllisesti sekä kansallisia että kansainvälisiä koiranäyttelyitä, tukee monia georgialaisia koirajärjestöjä, -yhteisöjä ja kenneleitä ja tekee paikallisia alkuperäisrotuja kuten kaukasiankoiraa ja georgianvuoristokoiraa tunnetuksi. Samalla se on ainoa FCI:n jäsen, joka on virallisesti tunnustanut georgianvuoristokoiran.
Aiheesta muualla

FCG:n viralliset sivut
FCI[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cynological Federation of Georgia
Käännös suomeksi
Godzilla (täsmennyssivu)

Godzilla tarkoittaa seuraavia asioita:
Godzilla, kuvitteellinen jättiläishirviö
Godzilla, vuoden 1954 elokuva
Godzilla, vuoden 1984 elokuva
Godzilla, vuoden 1998 elokuva
Godzilla, vuoden 2014 elokuva
Gojira (aik. Godzilla), ranskalainen yhtye
Gojirasaurus, dinosauruslaji
Ari ”Godzilla” Kokkonen, suomalainen kehonrakentaja
”Godzilla”, Eminemin kappale (feat. Juice Wrld) vuodelta 2020.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Godzilla”, voi hakea sivunnimihaulla, laajalla sivunnimihaulla tai tekstihaulla.
Framery

| Framery Oy |
| --- | --- |

 Frameryn pääkonttori Sarankulmassa.
Yritysmuoto:  Osakeyhtiö
Perustettu:  2010
Toimitusjohtaja:  Samu Hällfors
Kotipaikka:  Tampere
Toiminta-alue:  tuotteita myydään noin 70 maassa
Toimiala:  Toimistokalusteet
Tuotteet:  äänieristetyt puhelinkopit ja työtilat
Liikevaihto:  105 milj. euroa (2019) 
Liikevoitto:  12,9 milj. euroa (2018)
Henkilöstö:  340 (2020)
Tytäryhtiöt:  tytäryhtiö Yhdysvalloissa 
Omistaja:  Vaaka Partners (pääomistaja), johto ja yksityissijoittajat (2020) 
Kotisivu:  frameryacoustics.com
Infobox OKVirheellinen NIMI-arvo: 
Framery Oy on vuonna 2010 perustettu tamperelainen konttorikalusteiden valmistuksen alalla toimiva yritys. Yrityksen tuotteet ovat äänieristettyjä puhelinkoppeja, työtiloja, podeja, joita käytetään muun muassa toimistoissa ja lentokentillä. Framery oli ensimmäinen yhtiö, joka kaupallisti puhelinkopit ja alkoi myydä niitä kansainvälisesti. Vuonna 2020 yhtiö globaali markkinaosuus oli noin 30 prosenttia.
Historia > Alkuvaiheet 2010–2013

Vuonna 2010 teekkarit Samu Hällfors ja Vesa-Matti Marjamäki olivat kesätöissä tamperelaisessa ohjelmistoyrityksessä, jossa heidän esimiehensä Ilkka Kaikuvuo puhui puhelimessa liian äänekkäästi. Kun Marjamäki pyysi häntä puhumaan puhelunsa muualla, tämä vastasi ”Hankkikaa tänne puhelinkoppi”. Etsiessään netistä sopivaa tuotetta, he huomasivat, ettei sellaisia ollut tarjolla. He ilmoittivat esimiehelleen, että hän saa haluamansa puhelinkopin, mutta ennen sitä heidän pitää irtisanoutua. Hällfors ja Marjamäki perustivat Framery Oy:n syyskuussa 2010 ja alkoivat rakentaa Marjamäen vanhempien autotallissa äänieristettyjä puhelinkoppeja. Autotallin jälkeen tuotteita kehiteltiin neljän kuukauden ajan Tampereella Finlaysonin alueen Protomossa, minkä jälkeen muutettiin omiin toimitiloihin. Prototyyppi valmistui kymmenien kokeilujen jälkeen ja se toimitettiin idean antaneelle esimiehelle. Seuraavat kaksi koppia osti ohjelmistoyhtiö Vincitin perustaja Mikko Kuitunen.  Kuitunen ei ollut tyytyväinen tuotteeseen, sillä siellä humisi ja kaikui, joten hän pyysi viemään tuotteen pois, mutta antoi yrityksen pitää rahat, sijoitti yhtiöön ja aloitti yhtiön hallituksessa. Framery myi lisää koppeja ja paranteli mallia saamansa palautteen perusteella.
Ensimmäiset neljä vuotta olivat yhtiölle vaikeita ja se oli usein konkurssin partaalla. Vuonna 2011 sen liikevaihto oli 160 000 euroa. Vuonna 2013 yritys alkoi panostaa vientiin, mikä nosti sen liikevaihdon miljoonaluokkaan. Sen ensimmäisiä asiakkaita Yhdysvalloissa oli Twitter.
Historia > 2014–

Vuonna 2014 yritys muutti Aamulehden entiseen painotaloon. Framery sai Tekesin tukea Nuoret Innovatiiviset Yritykset-ohjelman kautta. Myös Kim Väisänen sijoitti 300 000 euroa  yhtiöön, jossa työskenteli silloin 10 työntekijää. Tappiota tehnyt yritys päätti ottaa riskin, ja se lopetti vanhan tuotemallistonsa myynnin. Sillä oli kahdeksan tuoteperhettä ja niihin kuuluvia tuotteita saattoi konfiguroida lukemattomin eri tavoin. Keräämänsä palautteen avulla se suunnitteli alusta asti uuden kopin. Uusi tuote, Framery O, valmistui lokakuussa 2014 ja se esiteltiin Saksassa toimistokalustemessuilla, jossa se oli ainoa puhelinkoppituote. Yritys alkoi hankkia kansainvälisiä jakelijoita. Yhdysvalloista löydettiin hyviä asiakkaita ja kysyntää tuotteille alkoi syntyä. Yrityksen toinen perustaja Marjamäki jätti yhtiön operatiivisen toiminnan siirryttyään viljelemään maata ostamalleen maatilalle.
Kun markkinat alkoivat olla kypsiä puhelinkoppituotteille, vuosina 2015–2016, Framery oli ehtinyt kehittää tuotettaan jo vuosia, kun sen kilpailijat olivat vasta käynnistelemässä toimintaansa. Kysyntää nosti siirtyminen avokonttoreista monitilatoimistoihin ja koventunut kilpailu työntekijöistä: esimerkiksi Nokia ja Microsoft halusivat tarjota entistä rauhallisempia työtiloja. Vuonna 2016 yritys työllisti yli sata työntekijää ja alihankkijaa ja sen liikevaihto oli lähes 18 miljoonaa euroa. Toukokuun loppuun mennessä yhtiö oli valmistanut yhteensä yli 2500 puhelinkoppia, vuonna 2016 koppeja valmistui 2 800 kappaletta. Uutena tuotteena se esitteli 2–4 hengelle tarkoitetun äänieristetyn tilan.
Vuonna 2017 yritys satsasi tuotekehitykseen kolminkertaistamalla tuotekehittäjien määrän neljästä kahteentoista. Yhteensä yritys työllisti 70 henkilöä.Vuonna 2017 yhtiön liikevaihto yli kaksinkertaistui noin 40 miljoonaan euroon.
Alkuvuonna 2018 suomalaisesta pääomasijoitusyhtiö Vaaka Partnersista tuli Frameryn enemmistöomistaja 60 prosentin osuudellaan. Loput osakkeista jäivät Frameryn aiemmin omistaneille perustajille, operatiiviselle johdolle ja yksityissijoittajille. Yhtiö uusi hallituksensa, johon liittyivät Mika Sutinen, Timo Toikkanen ja Per-Arne Andersson. Jukka Kurttila jatkoi hallituksessa. Yrityksen liikevaihto oli 63,2 miljoonaa euroa, josta voittoa oli 10 miljoonaa euroa.Yhtiöllä oli noin 160 jälleenmyyjää ympäri maailmaa ja se oli alansa globaali markkinajohtaja 58 prosentin markkinaosuudellaan.
Helmikuuhun 2019 mennessä yhtiö oli valmistanut 15 000 tuotetta. Toukokuussa 15 Frameryn podia, eli puhelinkoppia ja toimistotilaa oli mukana New York Design Week -tapahtumassa Times Squarella. Niiden sisään rakennettiin erilaisia taideinstallaatioita. Yrityksen liikevaihto oli 105 miljoonaa euroa ja se työllisti yli 300 henkilöä.
Vuonna 2020 yritys työllisti 340 henkilöä. Säilyttääkseen asemansa markkinajohtajana 130 kilpailevan yrityksen joukossa se on palkannut lisää myyjiä ja kasvattanut markkinointibudjettiaan. Suurin osa kilpailijoista toimii paikallisilla markkinoilla, globaalisti toimivia yrityksiä on vähän.
Tuotteet

Vuonna 2020 Frameryllä on kolme tuotetta: Framery O, Framery Q, ja ryhmäkäyttöön tarkoitettu Framery 2Q. Frameryn tuoteideoiden taustalla on se, että kännykkään puhuttaessa tarvitaan rauhallista tilaa. Melu häiritsee keskittymistä, mutta äänieristetyssa kopissa tai tilassa puheluun voi keskittyä rauhassa, häiritsemättä muita.Yrityksen tavoite on mahdollistaa keskittyminen työhön häiriöitä poistamalla. Puhelinkoppien avulla toimistotilojen käyttö tehostuu, kun etäpalaveriin osallistuvan henkilön ei tarvitse varata enää itselleen koko neuvotteluhuonetta.
Tuotteissa käytettävä vaneri ja lasi-ikkunat tulevat valmiina suomalaisilta alihankkijoilta. Tuotteet kasataan ja verhoillaan Tampereen Sarankulmassa, jossa vuonna 2020 syntyi viikoittain yhteensä 500 yhden, kahden tai neljän hengen koppia. Lähtöhallissa ne pakataan isoon puulaatikkoon. 90 prosenttia tuotteista menee vientiin. Framery on myynyt tuotteitaan 70 maahan, sen asiakkaita ovat muun muassa Microsoft, Siemens, McDonalds, SAP, Deloitte, PWC, Morgan Stanley, Uber Nike, Puma, Booking.com ja Vodafone. Vuonna 2016 suurin vientimaa oli Yhdysvallat, muita isoja markkina-alueita olivat Englanti, Ruotsi, Tanska, Norja, Saksa, Ranska, Sveitsi, Kanada, Singapore, Intia ja Kiina.
Tuotteiden päämateriaali on suomalainen koivuvaneri, joka on pinnoitettu maalatulla teräksellä. Ovi ja yksi seinistä on tehty lasista, mikä tuo avaruutta vajaan neliön kokoiseen tilaan. Kopin kulmat ovat pyöreitä. Pieneen tilaan sopivan äänieristyksen, akustiikan ja ilmanvaihdon kehittäminen on vaatinut vuosien tuotekehityksen. Tuotteiden ulkoasu pyritään pitämään yhtenäisenä eri tuotteissa, joten eri kokoiset tuotteet muodostavat visuaalisesti yhteensopivan tuoteperheen. Vuonna 2019 tuotteisiin lisättiin mahdollisuus langattomaan lataukseen, seinään maalattuun valkotauluun tai seinälle kiinnitettävään näyttöön sekä kopin oveen kiinnitettävään telineeseen, johon voi merkitä kopin varaukset.
Alkuvuosina Frameryn suuret yritysasiakkaat tilasivat yleensä mustia ja valkoisia podeja. 2010-luvun lopussa neutraalien värien rinnalle nousi vihreä. Tuotepäällikkö Lasse Karvinen yllättyi vihreän suosiosta toimistoissa, väri kun oli aiemmin tuttu lähinnä terveydenhuollon tiloista. Hän epäili, että värin suosioon saattoi vaikuttaa ympäristötietoisuuden kasvaminen yrityksissä. Vuonna 2019 puhelinkopista oli tarjolla 14 eri väriä.
Oman tuotekehitysyksikkönsä lisäksi Framery on kehittänyt tuotteitaan osittain yhteistyössä Turun työterveyslaitoksen sekä pilottiasiakkaidensa kuten Microsoftin ja Alman kanssa. Framery valmistaa tuotteensa mahdollisimman ilmastoystävällisesti, esimerkiksi koppien akustiikassa hyödynnetään kierrätettyä vaahtomuovia ja huopaa.
Organisaatio

Tammikuussa 2020 yrityksessä oli 340 työntekijää, joista 280 oli Tampereella, 150 heistä tuotannon tehtävissä. Yhtiöllä on logistiikkakeskus Michiganissa ja edustajia Puolassa, Ranskassa, Ruotsissa, Saksassa, Tanskassa ja Yhdysvalloissa. Suomen tehdasta yhtiö pitää kilpailuvalttinaan, sillä johdon on helppo kontrolloida tuotteiden laatua ja reagoida kysynnän vaihteluun.
Vaaka Partners on ollut Frameryn pääomistaja vuodesta 2018 lähtien.
Yrityskulttuuri

Frameryn tilojen ensimmäisessä kerroksessa on halli, jossa tuotteet kasataan ja sen yläpuolella ovat toimistotilat. Kerroksia yhdistää toisiinsa 60 metriä pitkä avotila, josta on näkyvyys puolin ja toisin. Frameryn toimitusjohtajan mielestä on tärkeää, että ihmiset ovat fyysisesti samassa tilassa, "samaa porukkaa tehtävästä riippumatta". Sen avulla ihmiset oppivat tuntemaan toisensa ja heidän työhönsä liittyviä ongelmia on helpompi ymmärtää. Framery on tehnyt työntekijöidensä käyttämistä tiloista, kuten kahvilasta ja monitilatoimistosta oman tutkimuskeskuksen, jossa se tutkii työelämän murrosta. Parhaita käytäntöjä se jakaa asiakkailleen. Vaikka yritys on teollinen toimija, se on halunnut panostaa siihen, että sen yrityskulttuuri olisi lähellä parhaiden ohjelmistoyhtiöiden kulttuuria. Esimerkkinä tästä yrityksen myyntiluḱuja jaetaan ­jatkuvasti Slack-viestikanavalla, joka on avoin kaikille työntekijöille. Frameryn käyttämästä teollisuushallista on yritetty tehdä visuaalisesti niin kaunis kuin mahdollista muun muassa viherseinien, kirkkaiden värien ja design-tuolien avulla.
Työpaikkaetuihin kuuluu sauna, uima-allas, hieroja, kannustinohjelma ja harrastekerhoja. Niiden lisäksi Framery tarjoaa ”onnelli­suus­vakuutusta”, jossa se lupaa, ­ettei ­Framerylla työskentely heikennä työntekijöiden kokemaa yleistä onnellisuutta. Jos joku kokee työn vähentävän ­onnellisuutta, hänen tulee tehdä vakuutusilmoi­tus. Ilmoituksia on tehty esimerkiksi resursointiongelmista tai liian kovasta kuormituksesta. Jos yhtiö ei onnistu poistamaan ongelmaa puolessa vuodessa, työntekijällä on oikeus 5 000 euron vakuutuskorvaukseen. Maaliskuussa 2020 yritys palkitsee työntekijänsä laskettelumatkalla Ruotsin Åreen. 340 työntekijästä mukaan ilmoittautui 280.